AP โบรกแนะซื้อเป้า 15 บ. ชูหุ้นเด่นอสังหาแนวราบ-คอนโด ลุ้นกำไรปี 65 โตแรงเฉียด 6 พันล้าน
AP โบรกแนะซื้อเป้า 15 บาท ชูหุ้นเด่นอสังหาแนวราบ-คอนโด ลุ้นกำไรปี 65 โตแรงเฉียด 6 พันล้าน พ่วงยีลด์สูง 5.2%
AP โบรกแนะซื้อเป้า 15 บาท ชูหุ้นเด่นอสังหาแนวราบ-คอนโด ลุ้นกำไรปี 65 โตแรงเฉียด 6 พันล้าน พ่วงยีลด์สูง 5.2%
24 ม.ค. 2566

บล.โนมูระ พัฒนสิน ระบุในบทวิเคราะห์วันนี้ (23 ม.ค.66) บริษัท เอพี (ไทยแลนด์) จำกัด (มหาชน) หรือ AP แนะนำราคาเป้าหมาย 15 บาท โดยธุรกิจยังอยู่ในจุดที่ดีและแผนงานยังเป็นเชิงรุกจะทำ New high ทั้ง Presale, Transfer, Net profit ดีทั้งกลุ่มแนวราบและคอนโดมิเนียม
ทั้งนี้ประเมินกำไรปี 2565 อยู่ที่ 5.9 พันล้านบาท โต 30% เทียบช่วงเดียวกันของปีก่อน และปี 2566 อยู่ที่ 6.0 พันล้านบาท โต 3% เทียบช่วงเดียวกันของปีก่อน โดยปี 2566 ยังมี Upside risk จากแผนเปิดโครงการใหม่และยอดโอนสูง 10-15% รวมถึง โอกาสครั้งสำคัญ หลังจีนเปิดประเทศ ดีต่อ AP ซึ่งสร้างตลาดกลุ่มต่างชาติได้ดี
โดยราคาหุ้นซื้อขายที่ PER23F เพียง 6.0 เท่า และมีอัตราเงินปันผลตอบแทน หรือ Div yield สูง 5.2% ต่อปี และเป็นหุ้นเด่นในกลุ่มทั้งจากแนวราบและคอนโดมิเนียม ทำได้ดี และยังมี upside risk จากจีนเปิดประเทศ ซึ่ง AP ทำตลาดได้ดี และมีคอนโดรอขายสูง รวมถึง พร้อมเรื่องเงินทุน Net IBD/E 0.5x สำหรับหาซื้อที่ดิน และระยะสั้นใกล้ถึงรอบประกาศปันผล (ครั้งเดียว/ปี) เดือนก.พ. ซึ่งยีดล์สูง 5.2%